cyanic-selkie/wikianc huggingface dataset:
Ավրորա (Դիսնեյ)
Քնած գեղեցկուհին
Այնուամենայնիվ նրանք կորցնում են ամբողջ ամրոցը ։ Նրանք իրենց ճակատագիրը դնում են Ֆիլիպպի վրա նրան տալիս են կախարդական սուրը և առաքինության վահանը, որով նա հաղթում է վիշապ դարձած Մալֆիսենտենին ։ Հետո նա համբուրում է Ավրորային և նա արթնանում է սքանչելի քնից  ։
Հետևեք երազանքին
Այս մուլտֆիլմում Ավրորան հայտնվում է «Թագավորության բանալիները» առաջին պատմության մեջ։ Թագավորներ Շտեֆանն ու Հյուբերտը, թագուհի Լիան և Պրենս Փիլիպպը երկու օր մնացին, թողնելով Ավրորա թագավորությունը ։ Ֆլորա, Ֆաունա և Մարիվեզա իր օգնությունն են առաջարկում, բայց արքայադուստրը հրաժարվում է, հավատալով, որ նա կկարողանա հաղթահարել ։ Մարիվեսան իրոք տանում է նրան և զգուշացնում, որ ավելի զգույշ լինի նրա հետ։ Ամբողջ օրը վերահսկում է ծառանների աշխատանքը և գյուղացիների խնդիրների լուծումը ։ Նախքան քնելը այդ երեկոյան աղջիկը որոշում է կախարդանքի օգնությամբ գնդակը փոխարինել հագուստի։ Հաջորդ օրը նա շատ է աշխատում և մեծ ջանքեր է գործադրում թագավորությունում աշխատելու համար և որոշում է օգտագործել կախարդական գավազանը օգնելու գյուղացիներին ։ Սակայն կախարդանքը հանգեցնում է զվարճալի հետևանքների ։ Կանաչ խոզերի և ֆերմերների վերափոխումը բադի մեջ ։ Տեսնելով, որ կախարդական գավազանի օգտագործումը սխալ որոշում է, Ավրորան հասկանում է, թե ինչ պետք է անել խնդիրները լուծելու համար ։
Մկան տունը
Ավրորան հրավիրված հյուրի կարգավիճակով հայտնվել է «Մկան տունը» անիմացիոն շարքի մեջ։ Այստեղ այն փոքր և աննշան դեր է խաղում։ Այն հնչյունավորվել է Ջենիֆեր Հալեի կողմից ։
Մի անգամ հեքիաթում
«Մի անգամ հեքիաթում-ի» շարքում Ավորան հայտնվում է երկրորդական դերով։ Սերիալում նրան մարմնավորել է դերասանուհի Սառա Բոլերերը ։
Գեղեցիկ Սոֆիան
Ավրորան հանդես է գալիս որպես «Արքայադուստր Սոֆիա» անիմացիոն շարքի հյուրի ։
Հեռուստատեսություն
Ավրորան հանդես է գալիս որպես «DTV Valentine» հատուկ հեռուստաընկերության հերոսներից մեկը, որը հրապարակվել է 1986 թվականին Դիսնեյի ամերիկյան ալիքում ։ Այն հնչունավորվել է Մերի Կոստայի կողմից ։
Kingdom Hearts  և այլ տեսաֆիլմեր
«Ավրորա»-ն նույնպես հայտնվում է Kingdom Hearts խաղերի շարքում ։ Խաղի առաջին սերիայում նա հայտնվում է Մալեֆսենտի կողմից հափշտակված Սրտերի արքայադուստեր կերպարով։ Ավրորան նաև հայտնվում է որպես շատ տեսահոլովակների հերոսուհի, ինչպիսիք են `Disney Princess: Royal Adventure, Disney Princess: Kinect Disneyland Adventures, Epic Mickey: Power of Illusion և այլն ։
Ծանոթագրություններ
Կատեգորիա:Մուլտֆիլմերի կերպարներ
Վորոբևո (գյուղ, Տյոմկինսկի շրջան)
Վորոբևո (Воробьево), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։
Աֆրիկյան ջրահերձ
Աֆրիկյան ջրահերձ (Rynchops flavirostris), ջրահերձերի ընտանիքին պատկանող երեք թռչուններից մեկը։
Արեալ
Տարածված են Աֆրիկայում, Սենեգալում, Նեղոսի ստորին հոսանքում, Կոնգոյում և Զամբեզի ավազանում, Անգոլայում, Քենիայում և Տանզանիայում։ Դեպի հարավ ՝ աֆրիկյան ջրահերձերը ապրում են Կվազուլու-Նատալում։ Թռչունները ապրում են քաղցրահամ ջրամբարների մոտակայքում, բայց դրանք ապրում են նաև ծովի ափին։
Բնութագիր
Աֆրիկյան ջրահերձը ունի 35-40 սմ մարմնի երկարություն, սովորական որորից մի փոքր ավելի մեծ և երկար թևերով։ Փետուրները հիմնականում սև-դարչնագույն են, մարմնի ներքևի մասը և ճակատը `սպիտակ։ Կտուցը նարնջագույն կամ դեղին է։
Աֆրիկական ջրահերձերը որս են կատարում ամեն օր, բայց հատկապես՝ գիշերը։ Նրանք որս են անում ջրից, վեր թռչելով ՝ դրան բռնելով։
Բուծումը միասեռ է։ Զուգավորվում է մեկ զույգով կամ գաղութներով, մինչև 25 բուծման զույգ։ Այնուամենայնիվ, դրանք հաճախ զուգավորվում են այլ տեսակների հետ։ Բույնը խոնավ գետնի խորքային փոս է, որը փորում են երկու ծնողները։ Սովորաբար մի քանի փոսեր են փորում, ապա դրանցից մեկը ընտրվում է։ Բույնը տեղակայված է գետի ափին՝ ջրին մոտ։ Բուծումը տեղի է ունենում օգոստոսից հոկտեմբեր ամիսներին։ 2-4 սպիտակավուն կամ դեղնավուն ձվերը տեղադրում են բնում։ Երկու ծնող թռչունները մասնակցում են թուխս նստելուն, որը տևում է 20-22 օր։ Ձագերը թողնում են բույնը ծնվելուց 1-2 օր անց։ Ձվից դուրս գալը տևում է 5-6 շաբաթ ։
Արտաքին հղումներ
Կատեգորիա:1816 թվականին նկարադրված կենդանիներ Կատեգորիա:Որորներ Կատեգորիա:Թռչուններ այբբենական կարգով Կատեգորիա:Աֆրիկայի թռչուններ
Մեիստե
Մեիստե (Mäiste), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 14 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Ռակե շրջանի բնակավայրեր Կատեգորիա:Էստոնիայի գյուղեր
It Must Have Been Love
«It Must Have Been Love» (Այն պետք է որ սեր լիներ), շվեդական Roxette փոփ ռոք խմբի հինգերորդ սինգլը։ Երգի տեքստը և երաժշտությունը գրել է Փեր Գեսլեն։ Այս բալլադը դարձել է Միացյալ Նահանգների № 1 դուետի երրորդ հիթը և խմբի բեսթսելլերներից մեկը (սինգլը շատ երկրներում ստացել է «ոսկե հավաստագրում»)։
«Սիրունիկը» ֆիլմի սաունդթրեքն է։ Այն իր տարածվածության աստիճանով մրցել է խմբի «The Look», «Joyride» և «Listen to Your Heart» հիթերի հետ, որոնք Միացյալ Նահանգներում նույնպես համարվել են № 1 հիթեր։ 2005 թվականին՝ Միացյալ Նահանգների ռադիոկայաննում երգի՝ ավելի քան 4 միլիոն անգամ հնչելուց հետո, Փեր Գեսլեն ստացել է «BMI» մրցանակ ։
«Christmas for the Broken Hearted» (1987)
Երգի այս տարբերակը չի ձայնագրվել խմբի և ոչ մի ալբոմում, մինչև այն պահը, երբ 1997 թվականին չի վերաթողարկվել Pearls of Passion ալբոմը, որտեղ երգը ներառվել է որպես բոնուս-թրեք։
«Սիրունիկը» ֆիլմի սաունդթրեք (1990)
«Touchstone Pictures» կինոընկերությունը Roxette խմբին, EMI ձայնագրման ընկերությանը և հենց երաժիշտներին առաջարկել է երգ գրել «Սիրունիկը» նոր ռոմանտիկ կատակերգության սաունդթրեքի համար, որտեղ գլխավոր դերակատարներն են Ռիչարդ Գիրն ու «Օսկարի» հավակնորդ Ջուլիա Ռոբերթսը:«Սիրունիկը» ֆիլմը թողարկվել է 1990 թվականի մարտին և ամբողջ աշխարհում վարձույթում հավաքել է ավելի քան 460 միլիոն դոլար ։
Գեսլեն հարցազրույցում պատմել է, որ «It Must Have Been Love»-ը (այդ ժամանակ երգի ձայնագրման պահից անցել էր ընդամենը 2 տարի) ընտրվել է այն պատճառով, որ Roxette-ը նոր երգ գրելու և ձայնագրելու ժամանակ չի ունեցել, քանի որ նրանք հյուրախաղերի են եղել Ավստրալիայում և Նոր Զելանդիայում։ Գեսլեն և խմբի պրոդյուսեր Քլարենս Էվերմանը վերցրել են 1987 թվականի բնօրինակ ձայնագրությունը, Մարի Ֆրեդիկսսոնը երգել է սուրբծննդյան սինգլից մեկ տուն, ձայնն ուժեղացնելու համար ավելացվել է փոքրիկ գործիքային մշակում և բեք վոկալ։
Երգի հաջողություններ հիթ-շքերթներում
Չնայած երգի տեքստում ասվում է հարաբերությունների խզումից հետո միայնակ ձմեռային օրվա մասին, «It Must Have Been Love»-ը դարձել է 1990 թվականի ամառվա միջազգային հիթ։ Սա առաջին սինգլը չէր, որ թողարկվել էր «Սիրունիկի» սաունդթրեքից, բայց հենց «It Must Have Been Love»-ը դարձել է ամենահաջողակ սինգլը՝ հունիսին երկու շաբաթ շարունակ մնալով Hot 100-ի առաջին տեղում և վաճառելով շուրջ 500 000 օրինակ Միացյալ Նահանգներում ։
Արտաքին հղումներ
Կատեգորիա:1987 սինգլներ Կատեգորիա:1993 սինգլներ Կատեգորիա:Billboard Hot 100 գլխավորած սինգլներ Կատեգորիա:2006 սինգլներ Կատեգորիա:Սուրբծննդյան երգեր Կատեգորիա:Փոփ երգեր Կատեգորիա:Երգեր այբբենական կարգով Կատեգորիա:Roxette-ի երգեր
Լիզիի պատմությունը
«Լիզիի պատմությունը» (Lisey's Story), Սթիվեն Քինգի վեպը։
Գիրքը նվիրված է գրողի կնոջը՝ Թաբիթա Քինգին։ Վեպի բնօրինակը խմբագրել է Քինգի ոչ թե մշտական խմբագրիչը՝ Չակ Վերիլը, այլ՝ Նեն Գրեմը։
Սյուժե
Լիզի Լենդոնը հայտնի գրող Սքոթ Լենդոնի այրին է։ Ամուսնու մահից հետո երկու տարի անց նա չէր կարողանում հարմարվել ապրել առանց նրա։ Բացի այդ, նրա մոտ առաջանում են այլ խնդիրներ. Լիզիի մեծ քրոջ մոտ առաջանում է հոգեկան սրվածություն, իսկ Տիկին Լենդոնին հետապնդում է մի գրականագետ, ով փորձում է ստանալ Սքոթի ժառանգությունը։ Փորձելով լուծել իր խնդիրները՝ Լիզին հիշում է ամուսնու հետ կյանքի կարևոր իրադարձությունները։ Լիզին երկու անգամ փրկել էր ամուսնու կյանքը, բայց երրորդ անգամ՝ չկարողացավ։ Իսկ հիմա վտանգը սպառնում է իրեն. գրականագետներից մեկը վարձել է մի տարօրինակ մարդու, որպեսզի նա «համոզի» գրողի կնոջը տրամադրել նյութերը։
Հերոսներ
Տեքստում Քինգն օգտագործում է բժշկական սլենգային արտահայտությունը՝ «գոմեր», որով ամերիկացի բժիշկներն անվանում են «հոգսաշատ, ծեր, ծանր հիվանդ բուժվող հիվանդներից,ովքեր չեն մահանում»։ Առաջին անգամ այդ տերմինը օգտագործել է ամերիկացի հոգեբույժ Սամուել Շեմոմը իր Աստծո տուն (1978 թվական) երգիծական պատմվածքի մեջ։ Հետևյալ բառը հապավում է. Get Out of My Emergency Room:
Գլխավոր հերոսուհու անունը անգլերենով արտաբերվում է «Լիսի»։ Բնագիր վեպի մեջ ամենասկզբում նշված է, որ նրա անունը հնչում է «ՍիՍի» ։
Արտաքին հղումներ
Կատեգորիա:Սթիվեն Քինգի ստեղծագործություններ Կատեգորիա:Սթիվեն Քինգի վեպեր Կատեգորիա:Սարսափ Կատեգորիա:Հեռուստաշոուների հիմք ծառայած վեպեր
Բրեսանա Բոտարոնե
Բրեսանա Բոտարոնե (Bressana Bottarone), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 3142 մարդ։ Խտությունը կազմում է 242 մարդ/կմ²։ Տարածքը 13 կմ² է։ Փոստային ինդեքս՝ 27042։ Հեռախոսային կոդ՝ 0383։
Արտաքին հղումներ
Կատեգորիա:Իտալիայի բնակավայրեր
Վիքթորիաս Ուեյ
Վիքթորիաս Ուեյ (Victoria's Way), մեդիտացիայի համար նախատեսված այգի է Իռլանդիայի Ուիքլոու կոմսության Ռաունսվուդ բնակավայրի մոտակայքում։ Մասնավոր սեփականություն է։ Հայտնի է տարածքում գտնվող գրանիտե արձաններով։ 9 հա տարածքում լանդշաֆտը ձևավորված է փոքր լճերով և անտառածածկ թավուտներով։ Մուտքին փակցված հուշատախտակին գրված է, որ այգին նվիրվում է գաղտնավերլուծող Ալան Թյուրինգին։
Այգին ամռան ամիսներին բաց է հանրության համար։ Մեծահասակների մուտքը վճարովի է։
Արձանները
Արձանների մեծ մասը սև գրանիտից է։ Նրանց բարձրությունը տատանվում է 1,5 -4,9 մետրի սահմաներում ։ Այգին սկսվում է քանդակված թունելով, որն ունի ատամնավոր հեշտոցի տեսք։
Ութ արձան նվիրված են Գանեշա աստծուն։ Պատկերված է փիղ աստվածը պարելիս, կարդալիս և երաժշտական գործիքներ նվագելիս. Գանեշայի բոլոր արձանները քանդակվել են Թամիլ Նադուում և Հնդկաստանում։ Յուրաքանչյուր արձանի վրա վրա մեկ տարի հինգ քանդակագործ է աշխատել
Այլ արձաններից են Մեծ պիթոնի տեսքով նստարանը, երկինք ցույց տվող մատը, Բուդդայի, Շիվայի, Եվայի և այլոց արձանները։
Շատ արձաններ պարունակում են ժամանակակից կյանքի փոքր տարրեր։ Օրինակ՝ Guinness գարեջրի ամանը Գանեշայի կողքը կամ բջջային հեռախոսը սովյալ Բուդդայի մեջքին
Սեփականություն
Այգին հիմնել և Պահում է Վիկտոր Լանգհելդը, ով ծնվել է 1940 թվականին Բեռլինում։ Նա ապրել է Թայլանդում, Ճապոնիայում, Շրի Լանկայում և շփվել տարբեր կրոնական համայնքների հետ ։ Ստացած ժառանգությունը, մինչև Իռլանդիա գալն ու արձանների այգին գալը, նրան թույլ է տվել ճանապարհորդել Ասիայի հոգևոր վայրերով։
Արտաքին հղումներ
Կատեգորիա:Այգիներ
(6211) Ցուբամե
(6211) Ցուբամե (Tsubame), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 19-ին Սիգերու Ինոդայի և Տակեշի Ուրատայի կողմից Կարասույամայում ։
Միջին հեռավորությունը Արեգակից կազմում է 2,759944 ա. մ., առավելագույնը մոտենում է 2,5049 ա. մ. հեռավորության վրա և հեռանում 3,0149 ա. մ. ։ Արեգակի շուրջ մեկ ամբողջական պտույտ է կատարում 1674,75 երկրային օրվա ընթացքում, իր ուղեծրով շարժվելով միջինում 0,214958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,52° անկյուն։
Ցուբամե աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Արտաքին հղումներ
Կատեգորիա:Աստերոիդների դաս S Կատեգորիա:Գեֆյոնի ընտանիքի աստերոիդներ Կատեգորիա:1991 թվականին հայտնաբերված աստղագիտական մարմիններ Կատեգորիա:Սիգերու Ինոդայի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սկուլյաբինսկի
Սկուլյաբինսկի (Скулябинский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 170 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Ալեկսեևսկի շրջանի բնակավայրեր
Մայակ (գյուղ, Չեռնոմորսկոեի շրջան)
Մայակ (Маяк, Mayak), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։
2006 թվականի տվյալներով Մայակ գյուղում բնակվում էր 50 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Չեռնոմորսկոեի շրջանի բնակավայրեր Կատեգորիա:Ուկրաինայի գյուղեր
Գևորգ Էմին
Գևորգ Էմին (Կառլեն Գրիգորի Մուրադյան, ), հայ գրող, բանաստեղծ, թարգմանիչ, ԽՍՀՄ պետական մրցանակի կրկնակի դափնեկիր (1951, «Նոր ճանապարհ» ժողովածուի համար և 1976, «Դար, հող, սեր» բանաստեղծությունների գրքի համար), Չարենցի անվան մրցանակի դափնեկիր (1979), ԽՍՀՄ գրողների միության անդամ 1942 թվականից։
Կենսագրություն
1940 թվականին ավարտել է Երևանի Կառլ Մարքսի անվան պոլիտեխնիկական ինստիտուտի հիդրոտեխնիկական ֆակուլտետը։ Ուսանողական տարիներին բախտ է ունեցել շփվել իր կուռքի՝ Եղիշե Չարենցի հետ և նրանից ստացել է որոշ բանաստեղծական դասեր։ 1940-1942 թթ. աշխատել է Մատենադարանում և Վարդենիսի շրջանում։ 1942-1944 թթ.-ին ծառայել է Կարմիր բանակում՝ մասնակցելով Հայրենական Մեծ պատերազմին, որի ժամանակ վիրավորվել է։ 1949-1950 թվականներին սովորել է Մոսկվայի գրական ինստիտուտին կից հայ գրողների ստուդիայում։ 1951-1954 թվականներին եղել է «Լիտերատուրնայա գազետա» թերթի սեփական թղթակիցը Հայաստանում։ 1954-1956 թվականներին ուսանել է ԽՍՀՄ գրողների միությանն առընթեր գրական բարձրագույն դասընթացներում։ 1968-1972 թվականներին եղել է «Լիտերատուրնայա Արմենիա» ամսագրի խմբագիրը։ 1973 թվականից որպես ավագ գիտաշխատող աշխատել է ՀԽՍՀ Արվեստի ինստիտուտում։
Գրել է «Նախաշավիղ», «Խաղաղության ծխամորճը», «Նորք», «Նոր ճանապարհ», «Որոնումներ», «Երևանի լույսերը», «Մինչև այսօր», «Երկու ճամփա», «Այս տարիքում», «Քսաներորդ դար», «Յոթ երգ Հայաստանի մասին», «Ելք Եգիպտոսից» բանաստեղծությունների, պոեմների և ակնարկների գրքերը։ Նրա ստեղծագործությունները թարգմանվել և առանձին գրքերով լույս են տեսել ռուսերեն, լատիշերեն, լեհերեն, վրացերեն, կորեերեն, ուզբեկերեն, բելառուսերեն, ադրբեջաներեն, անգլերեն, ավարերեն, բուլղարերեն, արաբերեն, չեխերեն, հունգարերեն, լիտվերեն և այլ լեզուներով։ ԽՄԿԿ անդամ 1953 թվականից։
Հայֆիլմ կինոստուդիան նրա սցենարով նկարահանել է «Յոթ երգ Հայաստանի մասին» կինոնկարը, որն արժանացել է անդրկովկասյան և ուկրաինական ֆիլմերի երևանյան փառատոնի գլխավոր՝ «Պրոմեթևս - 69» և Լենինգրադյան համամիութենական փառատոնի երկրորդ մրցանակներին։ Երևանի էքսպերիմենտալ թատրոնը բեմադրել է նրա բանաստեղծությունների մոտիվներով ստեղծված «Անձրևի երաժշտություն» դրաման։
Գ. Էմինը հայերեն է թարգմանել այլազգի հեղինակների, որոնցից լավագույնները ամփոփված են «Գիրք թարգմանությանց» (Երևան, 1984 թ.) գրքում։ Գևորգ Էմինը մահացել է 1998 թ. հունիսի 11-ին Երևանում։
Ստեղծագործություններ
1940 թվականին տպագրվել է բանստեղծի առաջին գրքույկը՝ «Նախաշավիք» խորագրով։ Բանաստեղծությունների նյութը ուսանողական կյանքի ապրումներն էին՝ հավատարմության խոսքեր սիրած աղջկան, զվարթ կատակներ և սրամիտ պարադոքսներ ուսման վերաբերյալ։ 1942 թվականին տպագրվել է «Խաղաղության ծխամորճը» գիրքը։
Գևորգ Էմինի ստեղծագործական ճանապարհի առաջին նշանակալից դրվագն է «Նորք» ժողովածուն։ Այն ստեղծվել է պոեզիայի համար անբարենպաստ ժամանակներում և ընկել է սուր քննադատությունների զարկի տակ։
Արտաքին հղումներ
Կատեգորիա:20-րդ դարի արևելահայ բանաստեղծներ Կատեգորիա:20-րդ դարի արևելահայ արձակագիրներ Կատեգորիա:Ռուսերենից հայերեն թարգմանիչներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի հայ գրողներ Կատեգորիա:20-րդ դարի բանաստեղծներ Կատեգորիա:Հայ գրողներ Կատեգորիա:Հայ տղամարդ բանաստեղծներ Կատեգորիա:Հայ տղամարդ գրողներ Կատեգորիա:20-րդ դարի հայ բանաստեղծներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ Կատեգորիա:Բանաստեղծներ այբբենական կարգով
Վարդգես Մաթևոսյան
Վարդգես Գեդեոնի Մաթեւոսյան, հայ պետական գործիչ։
Մահ
Վարդգես Մաթևոսյանը մահացել է 2010 թվականի հունիսի 10-ին ։
Ծանոթագրություններ
Կատեգորիա:ՀՀԿ անդամներ Կատեգորիա:ՀՀ Ազգային ժողովի պատգամավորներ Կատեգորիա:2010 մահեր Կատեգորիա:Հունիսի 12 մահեր Կատեգորիա:Անձինք այբբենական կարգով Կատեգորիա:1945 ծնունդներ Կատեգորիա:Փետրվարի 1 ծնունդներ Կատեգորիա:Հայ պետական գործիչներ Կատեգորիա:Հայ քաղաքական գործիչներ
Աննա Կաստերովա
Կենսագրություն
Հեռուստատեսային կարիերան սկսել է 22 տարեկան հասակում որպես «ТНТ» հեռուստաալիքով հեռարձակվող «Москва: Инструкция по применению]]» հեռուստահաղորդման խմբագիր։ ТНТ-ում մեկ տարի աэխատելուց հետո որոշել ՝ տեղափոխվել է ВГТРК հեռուստաալիքի «Вести» հաղորդում (հետո՝ «Россия-24»), որտեղ աշխատել է հարցազրուցավար և Մոսկվայում թղթակից ։
Հայտնիություն ստացել է «Россия-2» հեռուստաալիքում աշխատելու ժամանակ, որտեղ 2010 թվականից սկսած հանդես է եկել որպես «Вести.ру» տեղեկատվական հաղորդման և ամենշաբաթյա «Вести.ru. Пятница» հաղորդման վարող, որտեղ խոսել է գիտության և զարգացման վերաբերյալ հետաքրքիր և ակտուալ թեմաներից։ Բացի այդ, հաճախ եղել է ֆուտբոլային «Գլխով հարված» ստուդիայի հյուր։
2012 թվականի հոկտեմբերին տեղափոխվել է НТВ հեռուստաալիք և Վադիմ Տակմյոնովի հետ դարձել է եռաժամյա «Центральное телевидение» հեռուստահաղորդման գլխավոր դեմքը ։
2013 թվականի հունիսին վերադարձել է «Россия-2» հեռուստաալիքի «Большой спорт» հաղորդում, որտեղ աշխատել է մինչև 2015 թվականը։ 2014 թվականի սեպտեմբերի 7-ից հոկտեմբերի 21-ն ընկած ժամանակահատվածում աշխատել է նորպես հեռուստահաղորդավար նույն հեռուստաալիքի «Ես ոստիկան եմ» ռեալիթի շոուում։
Անձնական կյանք
հանդիպել է Տիմուր Սոլովյովի հետ ։ Հետո հանդիպել է հոքեյիսթ Եվգենի Մալկինի հետ ։ Մայիսին զույգն ամուսնացել է ԱՄՆ-ում։ 2016 թվականի մայիսի 31-ին զույգն ունեցել է որդի՝ Նիկիտա ։
Արտաքին հղումներ
Կատեգորիա:Ռուս լրագրողներ Կատեգորիա:Ռուս հաղորդավարներ Կատեգորիա:Ռուս մարզական լրագրողներ Կատեգորիա:Լրագրողներ այբբենական կարգով
Դ
Դ, դ, հայկական այբուբենի չորրորդ տառը, թվային արժեքն է չորս, չորրորդ, անվանումը՝ դա, սերում է հունական նախատիպարից, ըստ ոմանց կերտված է հայկական Գ-ից։
Արտասանություն
Արևելահայ գրական լեզվի այբբենական համակարգում Դ-ի դերն է առաջնալեզվային ձայնեղ պայթական պարզ բաղաձայն հնչույթի արտահայտումը։ Հին գրական հայերենում, հայերենագետների մի մասի կարծիքով, դ բաղաձայնն ունեցել է նաև շնչեղացած տարբերակ, թեև նրա շնչեղությունը հնչույթատարբերիչ նշանակություն չի ունեցել։ Ետգրաբարյան հայերենում այս բաղաձայնն ունի համապատասխանությունների շարք՝ պայմանավորված բաղաձայնների տեղաշարժով, ինչպես՝ խլացում. դ-տ (կիլիկյան հայերենում և որոշ բարբառներում), շնչեղխլացում. դ-թ (արևմտահայ գրական լեզվում և որոշ բարբառներում)։ Բարբառների մի մասում Դ-ն ունի շնչեղացած տարբերակ, մասնավորապես բառասկզբի դիրքում, թեև շնչեղությունը և ոչ շնչեղությունը այստեղ ևս չեն ներկայանում հնչույթաբանական հակադրությամբ (հակադրությունը իմաստարբերիչ դեր չունի)։
Հայերենում դ բաղաձայնի արտասանական, ձայնաբանական բնութագիրը էական տարբերություններ չի տալիս։ Արտաբերման ժամանակ լեզվի առաջամասը մեջքային կողմով հպվում և փակվածք է ստեղծում վերին ատամնաշարի մակերեսի հետ՝ ետևի (ներսի) կողմից և մասամբ՝ լնդերքի (ալվեոլների) հետ. բերանի ետատամնային խոռոչի կուտակված օդի ճնշմամբ այդ փակվածքը վայրկյանապես բացվում է, և արտաբերությունը ավարտվում է պայթյունով. ձայնալարերը թրթռում են։ Շնչեղացած տարբերակի դեպքում պայթյունին ուղեկցում է նկատելի շունչ (հագագ)։ Արտաբերական դրվածքով հարում է տ, թ պայթականներին։ Նվազագույն հնչույթաբանական հակադրություն է կազմում (մերձավոր լծորդական հարաբերության մեջ է) մի կողմից՝ տ-ի հետ (ձայնեղություն-խլություն. դեր-տեր, դատ-տատ), մյուս կողմից՝ գ-ի հետ (առաջնալեզվայնություն-ետնալեզվայնություն. դող-գող, դեր-գեր), բ-ի հետ (առաջնալեզվայնություն-շրթնայնություն՝ դուռ-բուռ)։
Հին գրական հայերենում և արևելահայ գրական լեզվում գրությունը հիմնականում համապատասխանում է արտասանությանը (դու, գունդ, անդունդ, դեղ)։ Ժամանակակից արևելահայ գրական լեզվում ավանդական գրությամբ դ տառը առանձին դիրքերում (օրինակ ր-ից հետո մի շարք դեպքերում) արտահայտում է հարաբերակից շնչեղ խուլ պայթականը՝ թ (բերդ, մարդ, վարդ, անդամ)։ Կիլիկյան հայերենում և արևմտահայ գրական լեզվում թեև հիմնականում պահպանում է ավանդական՝ մեսրոպյան ուղղագրությունը, բայց առաջինում արտասանվում է տ, երկրորդում՝ թ ։
Ձևակազմական բնութագիրը
Ձևակազմական պլանում այս բաղաձայնով է արտահայտվում դ հոդը, որը ժամանակակից արևելահայ գրական լեզվում ապաձայնեղացած է ։
Կիրառությունը
Մեծատառ Դ-ի ոճային պատկերը 1995 թվականից գործածվում է որպես հայկական դրամի խորհրդանիշ։
Կրկնակ բաղաձայններ
Unicode
Ռոբերտ Ֆրանկ
Կենսագրություն
Լուսանկարել սովորել է Բազելում ու Ցյուրիխում, որտեղ նաև աշխատել է որպես լուսանկարիչ ։ 1946 թվականին լույս է ընծայել լուսանկարչական իր առաջին ժողովածուն։ 1947 թվականին մեկնել է Նյու Յորք, լուսանկարներ արել նորաձևությունների Harper's Bazaar ամսագրի համար ։ Հաջորդ տարում այցելել է Պերու և Բոլիվիա, ստեղծած աշխատանքների հիման վրա մի նոր գիրք հրատարակել Վերներ Բիշոֆի հեղինակակցությամբ ։ 1950-1951 թվականներին ճամփորդել ու լուսանկարել է Եվրոպայում, այնուհետև երեք տարի շարունակ ԱՄՆ-ում լուսանկարներ է արել մի շարք ամսագրերի ( Life , Look , McCall’s ) համար։ 1955 թվականին արժանացել է Գուգենհայմի կրթաթոշակի , ինչի շնորհիվ կարողացել է կենտրոնանալ ԱՄՆ-ի տարբեր վայրերում լուսանկարներ անելու վրա, լուսանկարներ, որոնք հետագայում հիմք են հանդիսացել իր գլուխգործոցը համարվող «Ամերիկացիներ» ժողովածուն ստեղծելու համար (այն առաջին անգամ լույս է տեսել 1958 թվականին Փարիզում, Les Americains խորագրով)։ Ուսումնասիրողներից շատերի կարծիքով The Americans-ը փոխել է լուսանկարչության բնույթը, էականորեն ընդլայնել ասելիքի և դրա մատուցման ձևի սահմանները, դրանով իսկ դարձել 20-րդ դարի առավել մեծ ազդեցություն գործած լուսանկարչական գիրքը ։ Հետագայում Ֆրանկն իր ուժերը փորձել է նաև կինոյում ու վիդեոյում, փորձեր է արել՝ լուսանկարչության և ֆոտոմոնտաժի մանիպուլյացիաներ կիրառելով ։ 1959 թվականից ձեռնամուխ է եղել ֆիլմեր նկարահանելու գործին և այդ ասպարեզում ընդհանուր առմամբ ստեղծել է 31 աշխատանք ։
Մասնագետները Ռոբերտ Ֆրանկին դասում են լուսանկարչության նյույորքյան դպրոցի առաջատար ներկայացուցիչների շարքին։
Արտաքին հղումներ
Կատեգորիա:Լուսանկարիչներ Կատեգորիա:Ամերիկացի լուսանկարիչներ Կատեգորիա:20-րդ դարի լուսանկարիչներ Կատեգորիա:Ամերիկացի կինոռեժիսորներ Կատեգորիա:Շվեյցարացի լուսանկարիչներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկացի կինոօպերատորներ Կատեգորիա:Ամերիկացի ֆոտոլրագրողներ
Հայկական Մեսրոպյան դպրոց
Հայկական Մեսրոպյան դպրոց (արևմտ․հայ․՝ Մեսրոպեան ազգային վարժարան, անգլ․՝ Armenian Mesrobian School) K-12 (մանկապարտեզից մինչ 12-րդ դասարան) հայկական դպրոց, որը գտնվում է Կալիֆոռնիա նահանգի Լոս Անջելեսի մետրոպոլիայում՝ Պիկո Ռիվերա քաղաքում։
Վարժարանի հոգաբարձուների խորհրդի կազմում ընդգրկված են բուն դպրոցի պաշտոնյաներից և Մոնթեբելլոյի Սուրբ Խաչ Հայ Առաքելական տաճարի եկեղեցականներից։ Դպրոցը գտնվում է հայ առաքելական եկեղեցուն կից։ Դպրոցը գործում է Լոս Անջելեսի կենտրոնի արևելքում գտնվող հայ համայնքների համար, օրինակ՝ Պիկո Ռիվերայի, Մոնթեբելլոյի և Ուիթյերի համայնքներին ։
Մեսրոպյան դպրոցը առաջարկում է համապարփակ կրթական ծրագիր, որը հավատարմագրված է դպրոցների և քոլեջների արևմտյան ասոցիացիայի (անգլ․՝ Western Association of Schools and Colleges) կողմից՝ մանկապարտեզից մինչև տասներկուերորդ դասարան։ Դպրոցի նախապատրաստական պարապմունքները հավաստագրված են Կալիֆորնիայի համալսարանի կողմից, իսկ խորացված դասերը անցկացվում են հայերեն, անգլերեն, մաթեմատիկա, բնագիտություն և սոցիալական գիտություններ թեմաներով։
Դպրոցի տնօրեն՝ Դավիթ Ղուկասյան։
Պատմություն
Դպրոցը սկիզբ է առնում Կալիֆորնիայի Մոնթեբելո քաղաքում և ի սկզբանե գործում էր որպես շաբաթօրյա դպրոց, որտեղ դասավանդվում էր հայոց լեզու և հայկական մշակույթ։ Դպրոցը պաշտոնապես հիմնադրվեց 1965 թվականին ։ Առաջին ուսումնական տարվա ընթացքում դպրոցում սովորում էր 65 հոգի, իսկ դասերը անցկացվում էին մանկապարտեզից և մինչ երրորդ դասարանի աշակերտների համար։ Ամեն տարի ավելացվում էր մեկ դասարան և, քանի որ դասարանների թիվը և աշակերտների թիվը մեծանում էր, դպրոցի շենքը ընդլայնվեց և վերանորոգվեց։ 1975 թվական՝ ավագ դպրոցի առաջին շրջանավարտ։
Մինչ 1984 թվական դպրոցը զբաղեցնում էր Բևերլի Ռոուդ փողոցի կամպուսը։ Այնուհետև դպրոցը տեղափոխվում է վարձակալված հաստատություն՝ Էլ Ռանչո միացյալ դպրոցական թաղամաս։ 1997 թվականին Մեսրոպյան դպրոցը վերահաստատվեց Բևերլի Ռոուդ և հայ համայնքի անհատների, կազմակերպությունների մեծ ջանքերի շնորհիվ կամպուսը վերանորոգվեց։
Դպրոցի բակում գտնվում է Մեսրոպ Մաշտոցի կիսանդրին հայոց այբուբենի կողքին ։
Ակադեմիական և ուսումնական ծրագիր
Հայկական ընթացիկ իրադարձությունները, հայոց պատմությունը և գրականությունը դպրոցում դասավանդվող դասերի մասնիկներնեն ։ Ընթացիկ իրադարձությունների և պատմության դասերը հայերենով լեզվով են դասավանդվում։ Նույնիսկ հայկական ծագում չունեցող աշակերտները պարտավոր են ներկայանալ հայերենի դասերին ։  1993 թվականի դրությամբ դպրոցի աշակերտների ավելի քան 90%-ը բարձրագույն կրթություն էին ստանում ։
Ուսանողներ
1993 թվականի տվյալներով՝ 370 ուսանող ։ Աշակերտներից 359-ը հայ էին, իսկ 11-ը` օտարազգի ։
1993 թվականի տվյալներով դպրոցում աշխատում էր 31 ուսուցիչ։ 25-ը ունեցել էին հայկական ծագում, 6-ը` ոչ ։
Սպորտ
Հայկական ժողովրդական պարը ներառված է դպրոցի ֆիզկուլտուրայի ծրագրի մեջ ։
Արտաքին հղումներ
Կատեգորիա:1965 հիմնադրումներ Կալիֆոռնիայում Կատեգորիա:Ամերիկահայեր Կատեգորիա:Դպրոց
Վորոբի (գյուղ, Ժուկովսկի շրջան)
Վորոբի (Воробьи́), գյուղ Ռուսաստանի Կալուգայի մարզի Ժուկովսկի շրջանի կազմում։
Մայակա
Մայակա (Majaka), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 41 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Հյաադեմեեստե շրջանի բնակավայրեր Կատեգորիա:Էստոնիայի գյուղեր
Էդմոնդ Բյորկ
Էդմոնդ Բյորկ, անգլիացի քաղաքական գործիչ, փիլիսոփա և հրապարակախոս։ Համարվում է դասական պահպանողականության «հայրը»։ Բյորկն առաջադրում է հետևյալ սկզբունքները,
ա) «այն, ինչ կարելի է չփոխել, պետք չէ, փոխել»,
բ) հափսա «հնության իրավուն­քի» և ժողովրդի ավանդույթների նկատմամբ,
գ) դասակարգերի և սոցիալական խավերի միջև սահմանագաաման անհրաժեշտությունը սոցիալական կայունուրյան հասաատման համար,
ե) մարդը որպես անկատար և անբան էակ ենթակա է մեղսավոր վարքի և այլն։
Որպես եվրոպական Լուսավորականության և ֆրանսիական հեղափոխության հակառակորդ Բյորկն ապացուցում է, որ հասարակական կյանքը հիմնված է ավանդույթների, սովորույթների, բարոյական ու նյութական արժեքների վրա՝ ժառանգված նախորդ սերունդներից և փոխկապակցված միմյանց հետ։ Կայունությունը, հավասարակշռությունը, աստիճանական նորացումը այն սկզբունքներն են, որոնց պետք է հետևի հասարակությունը։ Միայն այս դեպքում է ապահովվում նրա ապագան։ Բյորկը հայ ազատագրական պայքարի գաղափարախոս և գործիչ Հովսեփ Էմինի ընկերներից ու հովանավորներից էր։
Գրականություն
Կատեգորիա:Անգլիայի քաղաքական գործիչներ Կատեգորիա:Անգլիացի փիլիսոփաներ Կատեգորիա:18-րդ դարի փիլիսոփաներ Կատեգորիա:Անգլիացի գրողներ Կատեգորիա:Անգլիացի հրապարակախոսներ Կատեգորիա:Քաղաքական փիլիսոփաներ
Բրոնի
Բրոնի (Broni), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 9279 մարդ (2004 թվական)։ Խտությունը կազմում է 467 մարդ/կմ²։ Տարածքը 20 կմ² է։ Փոստային ինդեքս՝ 27043։ Հեռախոսային կոդ՝ 0385։
Քաղաքի հովանավոր պաշտպանը Սան Կոնտարդոն է։
Ծանոթագրություններ
Կատեգորիա:Իտալիայի բնակավայրեր
Պայծառ Ասատրյան
Պայծառ Ասատրյան ( 1999 թվականի մարտի 2) Ալաշկերտի և Հայաստանի կանանց հավաքականի պաշտպանի դիրքում հանդես եկող հայ ֆուտբոլիստ։
Համաշխարհային կարիերա
Ասատրյանը Հայաստանի հավաքականի կազմում մասնակցել է 2020 թվականի մարտի 4-ին Լիտվայի դեմ ընկերական հանդիպմանը ։
Ծանոթագրություններ
Կատեգորիա:Հայ կին ֆուտբոլիստներ
Орёл & решка
«Орёл и решка» (Ուկրաիներեն։ Орел і Решка, հայերեն։ Գիր ու արծիվ), ճանապարհորդական ուկրաինական հեռուստանախագիծ։ Հեռուստածրագիրը ռուսերենով է, և առաջնային ցուցադրություններն իրականացվում են ուկրաինական Ինտեր հեռուստաալիքով, իսկ կրկնությունները ցուցադրվում են ոչ միայն Ուկրաինայում («Կ1»), այլ նաև Ռուսաստանում («Պյատնիցա!»), Ղազախստանում («Յոթերորդ ալիք»), Լեհաստանում («TTV»), Բելառուսում («Բելառուս 2») և այլ երկրներում։
Նկարագրություն
Հաղորդման ընթացքում հաղորդավարները ծանոթացնում են տվյալ քաղաքի հիմնական տեսարժան վայրերին, ցուցադրում են հյուրանոցները և այլ ծառայություններ` նշելով գներն ու անունները։
Յուրաքանչյուր հաղորդման վերջում (բացի Հայաստանյան 1-ին թողարկումից) «ոսկե» քարտ ունեցող հաղորդավարը $100 է դնում մի շշի մեջ և այն պահում է աննկատ վայրում։ Այդ $100-ը կարող է գտնել յուրաքանչյուր ոք։ Օրինակ՝ Հայաստանյան 2-րդ թողարկման ժամանակ, հաղարդավար Եվսեյ Կովալյովը այն թաքցրել էր Արտաշավան գյուղի հյուսիսում գտնվող Հայոց այբուբենի հուշարձանի «Ֆ» տառի տակ։
Հաղորդավարներ
Առաջին եթերաշրջանում հաղորդումը վարեցին ուկրաինացի ռեժիսոր Ալան Բադոևը և նրա կինը` Ժաննա Բադոևան։ Երկրորդ եթերաշրջանում Բադոևը լքեց ծրագիրը` որոշելով զբաղվել միայն ռեժիսուրայով։ Նրան փոխարինեց դերասան և հումորիստ Անդրեյ Բեդնյակովը, ով Ժաննայի հետ աշխատեց երկրորդ և երրորդ եթերաշրջաններին։ Չորրորդ և հինգերորդ եթերաշրջաններին Անդրեյի հետ աշխատեց «Ծիծաղեցրու՛ հումորիստին» ծրագրի հաղթող Լեսյա Նիկիտյուկը։ Վեցերորդ և յոթերորդ եթերաշրջանները Անդրեյը վարեց այդ ժամանակ իր հարսնացուի`Անաստասիա Կորոտկայայի հետ։ Ութերորդ եթերաշրջանի նոր հաղորդավարները ուկրաինացի երգիչներ Կոլյա Սերգան էին և Ռեգինա Տոդորենկոն։ Իններորդ եթերաշրջանում Կոլյային փոխարինեց ռեժիսոր և ծրագրի համահեղինակ Եվգենի Սինելնիկովը։ «Հոբելյանական» տասներորդ և տասնմեկերորդ եթերաշրջանները, որոնք այդ անվանումը ստացել էին ի պատիվ ծրագրի հինգամյակին, վարում էին բոլոր հաղորդավարները, ովքեր երբևէ մասնակցել էին այս հեռուստածրագրին։ Տասներկուերորդ եթերաշրջանի հաղորդավարները Լեսյա Նիկիտյուկը և Ռեգինա Տոդորենկոն էին, սակայն 24-րդ թողարկումից հետո Լեսյան լքեց ծրագիրը, որին փոխարինեց ռուս կինոդերասան Պյոտր Ռոմանովը։ Տասներեքերորդ եթերաշրջանը կրկին վարեցին Լեսյա Նիկիտյուկը և Ռեգինա Տոդորենկոն։ Տասնչորսերորդ եթերաշրջանը վարեցին ուկրաինացի դիջեյ Անտոն Պտուշկինը և ռուս հեռուստահաղորդավարուհի, վիդեոբլոգեր Անաստասիա Իվլեևան։
Առաջին եթերաշրջան
Այս եթերաշրջանի հաղորդավարներն էին Ալան Բադոևը և Ժաննա Բադոևան։
Երկրորդ եթերաշրջան
Այս եթերաշրջանը Ժաննա Բադոևայի հետ վարեց Անդրեյ Բեդնյակովը։
Երրորդ եթերաշրջան
Նախորդ եթերաշրջանի պես այս եթերաշրջանը վարեցին Անդրեյ Բեդնյակովը և Ժաննա Բադոևան։
Չորրորդ եթերաշրջան
Այս եթերաշրջանըԱնդրեյ Բեդնյակովի հետ վարեց Լեսյա Նիկիտյուկը։
Հինգերորդ եթերաշրջան
Նախորդ եթերաշրջանի պես այս եթերաշրջանը վարեցին Անդրեյ Բեդնյակովը և Լեսյա Նիկիտյուկը։
Վեցերորդ եթերաշրջան։ «Մերձծովյան»
Այս եթերաշրջանը Անդրեյ Բեդնյակովի հետ վարեց Նաստյա Կորոտկայան։ Նրանք այցելեցին բացառապես մերձծովյան քաղաքներ, որոնք նախկինում չէին այցելել։
Յոթերորդ եթերաշրջան։ «Հետ դեպի ԽՍՀՄ»
Այս եթերաշրջանում հաղորդավարներ Անդրեյ Բեդնյակովը և Նաստյա Կորոտկայան այցելեցին բացառապես նախկին ԽՍՀՄ քաղաքներ։ Այցելեցին բոլոր երկրները բացառությամբ Ուզբեկստանի և Թուրքմենստանի, քանի որ այս երկրներ այցելելու համար նկարահանման անձնակազմի ոչ բոլոր անդամները կարողացան մուտքի թույլտվություն ստանալ։ Չայցելեցին նաև Լատվիա, քանի որ այն այցելել էին նախկինում։
Ութերորդ եթերաշրջան։ «Աշխարհի ծայրը»
Այս եթերաշրջանում նոր հաղորդավարներ Կոլյա Սերգան և Ռեգինա Տոդորենկոն այցելեցին բացառապես այնպիսի վայրեր, որոնք բավական հեռու են Ուկրաինայից` հիմնականում Արևելք, Ավստրալիա և Օվկիանիա։
Իններորդ եթերաշրջան։ «Չուսումնասիրված Եվրոպա»
Այս եթերաշրջանը Ռեգինա Տոդորենկոյի հետ վարեց Եվգենի Սինելնիկովը։ Նրանք այցելեցին Եվրոպայի այնպիսի քաղաքներ, որոնք սովորաբար չբացահայտված են ուկրաինացիների համար։
Տասներկուերորդ եթերաշրջան։ «Շուրջերկրյա»
Այս եթերաշրջանի 1-24 թողարկումները վարեցին Լեսյա Նիկիտյուկը և Ռեգինա Տոդորենկոն, այնուհետև Լեսյային փոխարինեց նոր հաղորդավար Պյոտր Ռոմանովը։
Տասներեքերորդ եթերաշրջան։ «Դրախտ և դժոխք»
Այս եթերաշրջանը վարեցին Լեսյա Նիկիտյուկը և Ռեգինա Տոդորենկոն։ Այս անգամ նրանք այցելեցին աշխարհի ամենադրախտային կամ ամենադժոխային վայրերը` միմյանց հակադրելու նպատակով։
Արտաքին հղումներ
Կատեգորիա:Ուկրաինական հեռուստահաղորդումներ Կատեգորիա:«Орел и решка» նախագիծ
Կեմենի ճիպոտանման
Կեմենի ճիպոտանման, բակլազգիների ընտանիքի, կեմենի ցեղի բույս։
Նկարագրություն
Ճիպոտանման թուփ է՝ մինչև 3,5 մ բարձրությամբ, հազվադեպ աճում է ծառանման, հասնելով մինչև 5 մ-ի։ Առանցքների վրա կեղևը մոխրադարչնագույն է, ուղիղ, դեպի վեր ուղղված, նուրբ ակոսավոր, կանաչավուն ընձյուղներով, որոնք երրորդ տարում գորշանում են։ Բողբոջները մեկը մյուսից հեռու են գտնվում, իլիկանման են, աղվամազապատ, ծածկված տերևների հիմքով։ Տերևադասավորությունը հերթադիր է, խիստ նոսր։ Տերևները թափվում են դեռ գարնանը, պարզ են, ամբողջական, գծանշտարաձև կամ երկարավուն, հակառակ ձվաձև 1—2,5 (երբեմն' 4) սմ երկարությամբ և 1—5 (երբեմն՝ 12) մմ լայնությամբ, մերկ, կոշտ, պարզ արտահայտված կենտրոնական ջիղով, կապտականաչ, նստադիր կամ կարճակոթունավոր, առանց տերևակիցների։ Երբեմն տերևաթիթեղը ապաճման է ենթարկված լինում։ Ծաղկաբույլերը գտնվում են ընթացիկ տարվա ընձյուղների վրա, գագաթնային են, նոսր, 30—45 սմ երկարությամբ ողկույզներ են։ Առանձին ծաղիկները ունեն 2,5—3 սմ երկարություն, բուրումնավետ, կարճ ծաղկակոթունով, առանց տերևակիցների։ Բաժակը թաղանթանման է, փոքր-ինչ փքված, թեթևակի երկշուրթ, հետագայում՝ միաշուրթ, 5 կարճ ատամիկներով։ Պսակը ոսկեդեղին է, առագաստը հակառակ ձվաձև է, կամ համարյա կլորավուն, ինչպես թևերը, կարճ եղունգով, նավակը սրածայր է, ավելի մուգ գունավորմամբ, առէջների թելիկները սերտաճած են պսակաթերթիկների եղունգների հետ, պտղակիրը մազմզուկապատ է, սռնակը մերկ է, ավելի երկար, քան առէջները, սերմնարանը նստադիր է։ Ունդերը թույլ համրիչաձև են, տափակ, գծանման, 5—7 (երբեմն՝ 10) սմ երկարությամբ և 0,5—0,6 (երբեմն՝ 1 ) սմ լայնությամբ, սևադարչնավուն, այս կամ այն չափով խիտ աղվամազապատ, բազմասերմ։ Սերմերը ոսպանման են, 0,3—0,4 սմ տրամագծով կարմրա կամ դեղնադարչնագույն, փայլուն։ Ծաղկում է մայիսին, հուլիսին (մինչև սեպտեմբեր), պտուղները հասունանում են հոկտեմբեր-նոյեմբեր ամիսներին։
Տարածվածություն
Տարածված է Միջերկրածովյան (ավելի հաճախ` արևմտյան) մարզում, Կանարյան կղզիներում։ Աճում է մակվիսում, ընդհուպ մինչև Ալպերի նախալեռները, սովորաբար, կիր պարունակող հողերում։ Բազմանում է սերմերով և կանաչ կտրոններով։ Ջերմասեր է, երաշտադիմացկուն, ցրտադիմացկուն։ Լավ է աճում արևոտ, լուսավոր, լավ դրենաժի ենթարկվող հողերում։ Առանձնապես դեկորատիվ է ծաղկման շրջանում։ Ունի մի շարք պարտիզային ձևեր, որոնք աչքի են ընկնում ծաղիկների գույնով (սպիտակ դեղնավուն), լիաթերթիկությամբ և տերևների ձևով։
Կիրառություն
Մեր հանրապետության պայմաններում հնարավոր է մշակել միայն ցածրադիր գոտու չոր, քարքարոտ լանջերում, ծովի մակերևույթից մինչև 800—1000 մ բարձրությունների վրա (Զանգեզուր, Մեղրի, հյուսիսարևելյան շրջաններ)։ Արարատյան դաշտի պայմաններում կարելի է մշակել միայն տաք միկրոշրջաններում, ծովի մակերևույթից մինչև 1 000 մ բարձրությունների վրա։ Մինչև 1960-ական թվականները մշակվել է Երևանի կանաչ գոտում և բուսաբանական այգում, սակայն 1963-1964 թվականի դաժան ու երկարատև ձմռան ընթացքում բոլոր բույսերը լրիվ ոչնչացել են։ Ներկայումս մասսայական կարգով մշակվում է Իջևանի, Նոյեմբերյանի,Շամշադինի ու Թումանյանի շրջանների ցածրադիր գոտու պայմաններում։ Էկոլոգիական խումբը` III :
Ծանոթագրություններ
Կատեգորիա:Թունավոր բույսեր Կատեգորիա:Մեղրատու բույսեր Կատեգորիա:Թիթեռնածաղկավորներ
Արմեն Աբրահամյան (քաղաքական գործիչ)
Արմեն Արշավիրի Աբրահամյան - Հայաստանի խորհրդարանի պատգամավոր, Արա Աբրահամյանի եղբայրը։
Ծանոթագրություններ
Կատեգորիա:ՀՀ Ազգային ժողովի պատգամավորներ Կատեգորիա:Հայաստանի համալսարանների կամ քոլեջների շրջանավարտներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:1959 ծնունդներ Կատեգորիա:Հունիսի 2 ծնունդներ
Հակածին
Հակածիններ կամ անտիգեններ ((Ag), antigen, antibody-generating՝ հակամարմին ստեղծող), բարձրմոլեկուլային միացություններ (սպիտակուցներ, պոլիսախարիդներ), որոնք, հանդիսանալով որպես կառուցվածքորեն օտարածին, ունակ են կոնկրետ օրգանիզմում առաջացնել իմուն պատասխան, միանալով T- կամ B- լիմֆոցիտների, կամ էլ վերջիններիս կողմից սինթեզած հակամարմինների ընկալիչների հետ ։ Այդպիսի օտարածին նյութերի կրողներ են բակտերիաները, վիրուսները, սնկերը, տրանսպլանտատները, ուռուցքային բջիջները, առանձին դեպքերում՝ նաև սեփական օրգանիզմի բջիջները և այլն։
Պոլ Էրլիխը օգտագործել է հակածին (Antikörper) տերմինը իր կողմնային շղթայի տեսության մեջ 19-րդ դարում ։ Ընդհանրացնելով՝ հակածինները հակամարմինների յուրահատուկ ռեցեպտորներին միացող մոլեկուլներ են, որոնք օրգանիզմում առաջացնում են իմունային պատասխան ։
Հակածիններին բնորոշ են հետևյալ հիմնական հատկությունները. յուրահատկություն (սպեցիֆիկություն) և իմունոգենություն։ Հակածնի ունակությունը օրգանիզմում առաջացնել իմունային պատասխան անվանում են իմունոգենություն, իսկ նրա միացումը սպեցիֆիկ հակամարմնի կամ T-լիմֆոցիտի յուրահատուկ ընկալիչների հետ պայմանավորում է հակածնի սպեցիֆիկությունը։
Հակածինները ընդունված է բաժանել 2 խմբի, լիարժեք և ոչ լիարժեք։ Լիարժեք հակածիններն ընդունակ են ինքնուրույն գոյացնել հակամարմիններ, իսկ ոչ լիարժեք հակածինները՝ հապտենները, ակտիվ փոխազդեցության մեջ են մտնում առաջացած հակամարմինների հետ, սակայն չեն գոյացնում նման հակամարմիններ։ Հապտենները միացություններ են, որոնք հակածիններին բնորոշ առանձնահատկություն են ձեռք բերում որոշակի սպիտակուցների հետ միանալուց հետո։ Որոշ դեղանյութեր (անտիպիրին, քինին, յոդ և այլն) օրգանիզմում կարող են միանալ սպիտակուցի հետ և ձեռք բերել հակածինային հատկություն։
Ախտաբանության մեջ էական նշանակություն ունեն ախտաբանական հակածինները, որոնց առկայությունն ապացուցված է քաղցկեղի, այրվածքների, ճառագայթային հիվանդության և այլ ժամանակ։ Հակածինները լայնորեն կիրառվում են վարակիչ հիվանդությունների ախտորոշման համար։ Այդ նպատակով կիրառվող հակածինները կոչվում են ախտորոշիչ գործոններ։
Աղբյուրներ
Կատեգորիա:Իմունաբանություն
Սկուրկինո
Սկուրկինո (Скуркино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Յուրի Արտյուխին
Արտյուխին Յուրի Պետրովիչ Ю́рий Петро́вич Артю́хин;, ԽՍՀՄ տիեզերագնաց–օդաչու, ինժեներ–փոխգնդապետ, Խորհրդային Միության հերոս (1974 թ.)։ ԽՄԿԿ անդամ 1957 թ.-ից։ Ավարտել է Ժուկովսկու անվան ռազմա–օդային ինժեներական ակադեմիան (1958 թ.)։ ԽՍՀՄ տիեզերագնացների ջոկատի անդամ է 1963 թ.-ից։ 1974 թ.-ի հուլիսի 3–19-ը Պ․ Ռ․ Պոպովիչի հետ, որպես բորտ–ինժեներ, թռիչք է կատարել «Սոյուզ–14» տիեզերանավով ։ 1974 թ.-ի հուլիսի 5-ին տիեզերանավը կցվել է «Սալյուտ–3» ուղեծրային գիտակայանին և շարունակել թռիչքը։
Մահացել է 1998 թվականի օգոստոսի 4-ին քաղցկեղից ։
Ծանոթագրություններ
Կատեգորիա:Օդաչուներ Կատեգորիա:Խորհրդային Միության հերոսներ Կատեգորիա:Քաղցկեղից մահացածներ Կատեգորիա:Խորհրդային տիեզերագնաց-օդաչուներ Կատեգորիա:Տեխնիկական գիտությունների թեկնածուներ Կատեգորիա:Խորհրդային ճարտարագետներ
Մարյինո (գյուղ, Չեռնոմորսկոեի շրջան)
Մարյինո (Марїне, Can Baba), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Ջան-Բաբա։
2001 թվականի տվյալներով Մարյինո գյուղում բնակվում էր 114 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Չեռնոմորսկոեի շրջանի բնակավայրեր Կատեգորիա:Ուկրաինայի գյուղեր
Դայ Չժեն
Դայ Չժեն, չին մատերիալիստ փիլիսոփա։
Ըստ նրա՝ բնությունը հավերժ և անկախ է մարդկային գիտակցությունից, իսկ շարժումը «դաոյի» իրական դրսևորումների՝ դրական «յանի» և բացասական «ինի» փոխներգործության արդյունքն է։ Դայ Չժենը գտնում էր, որ բնությունը և հասարակությունը ենթարկվում են բնական անհրաժեշտությանը։ Նա ճանաչողության հիմք է համարել զգայությունը։ Հասարակական հարցերում պաշտպանել է հումանիզմի և լուսավորությաև գաղափարները։
Ծանոթագրություններ
Կատեգորիա:Չինացի փիլիսոփաներ Կատեգորիա:18-րդ դարի փիլիսոփաներ Կատեգորիա:Չինացի պատմաբաններ Կատեգորիա:Չինացի գիտնականներ
Հայաստանի Բարձրագույն խումբ 1994 (ֆուտբոլ)
«Հայաստանի Բարձրագույն խումբ 1994ը» Հայաստանի ֆուտբոլի առաջնության Բարձրագույն խմբի 3-րդ առաջնությունն է ։
Նախաբան
Նախորդ տարի Բարձրագույն խումբը լքեցին Աշտարակի «Քասախ» և Երևանի «Մալաթիա-Կիլիկիա» ակումբները։ Նրանց փոխարեն այս տարի տեղ զբաղեցրին նախորդ տարվա Առաջին խմբի երկու ենթախմբերի հաղթողները, Վանաձորի «Լոռին» և Գորիսի «Զանգեզուրը»։ Նախքան մրցաշրջանի սկսելը, Դիլիջանի «Իմպուլս» ֆուտբոլային ակումբը լուծարվեց և հրաժարվեց առաջնությանը մասնակցելուն։ Քանի որ «Իմպուլսը» հրաժարվեց մասնակցությունից, Նոյեմբերյանի «Ազնավուր» ակումբը նույնպես հնարավորություն ստացավ ելույթ ունենալ Բարձրագույն խմբում։ Նախորդ տարի «Ազնավուրը» զբախեցրել էր Առաջին խմբի երկրորդ ենթախմբի երկրորդ հորիզոնականը։ Էջմիածնի «Զվարթնոց» ֆուտբոլային ակումբը վերանվանվեց՝ «Արայի» բանակային մարզական ակումբ (ԲՄԱ-Արայի)։
Անվանափոխումներ
«Զվարթնոց» ՖԱ → ԲՄԱ «Արայի»
Գրականություն
Բարձրագույն խումբ 1994
Տասնմեկ րոպե
«Տասնմեկ րոպե» (Onze Minutos), բրազիլացի գրող Պաուլո Կոելիոյի վեպն է, գրված 2003 թվականին։ Սեփական ճշմարտության որոնման մասին այս վեպը շարունակում է հեղինակի նախկին մի քանի աշխատություններում արծարծված «կանացի» թեման։ Տասնմեկ րոպե. գլխավոր հերոսուհու կարծիքով հենց այսքան է տևում միջին վիճակագրական սեռական ակտը։
Սյուժե
Մարմնավաճառ Մարիան մտորում է կյանքի, սեքսում խնդիրների մասին, որոնք համարում է հիմնական և անգամ հիմնարար այն բանում, ինչը տեղի է ունենում իրեն շրջապատող աշխարհում։ Մարիան գիտակից մարմնավաճառ է, քանի որ գտնում է, որ հենց այսպիսի կյանքի ուղին թույլ կտա իրեն լուծել ներքին կոնֆլիկտը։ Իր նպատակներին հասնելու համար Մարիան անցնում է բոլոր հնարավոր փորձությունները՝ սեքսից ապրելով ցավ, տանջանք և հաճույք՝ այս ամենը համարելով «իսկական տղամարդկային սիրո» դրսևորում։
Կատեգորիա:Գրական ստեղծագործություններ Կատեգորիա:Պաուլո Կոելիոյի ստեղծագործություններ Կատեգորիա:2003 վեպեր
(6212) 1993 MS1
(6212) , աստերոիդ աստերոիդների հիմնական գոտում։ Հայտնաբերվել է 1993 թվականի հունիսի 23-ին Մայքլ Նասիրի կողմից Պալոմարում ։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Մայքլ Նասիրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գաղտնալսում
Գրականություն
Կատեգորիա:Հետախուզություն
Սիրո պատ
Սիրո պատ (Le mur des je t'aime, lit. the I Love You Wall), սիրային թեմայով պատ, որը գտնվում է Փարիզի Մոնմարտր բնակավայրի Ժան Ռիկտուսի զբոսայգում։ Պատի ընդհանուր մակերեսը 40 մ² է։ Այն ստեղծվել է 2000 թվականին գեղագիր Ֆեդերիկ Բարոնի և որմնանկարիչ Քլեր Կիտոյի կողմից ։ Պատը բաղկացած է 612 արծնապատ սալիկներից, որոնց վրա «Ես քեզ սիրում եմ» արտահայտությունը գրված է 250 տարբեր լեզուներով 311 անգամ ։ Սալիկներից յուրաքանչյուրը 21x29․7 սմ է ։
Այն ներառում է «Ես քեզ սիրում եմ» արտահայտությունը բոլոր հիմնական լեզուներով։ Կան նաև որոշ հազվագյուտ լեզուներով գրված արտահայտություններ, ինչպիսիք են՝ նավաջոյով, ինուիտով, բամբարայով և Էսպերանտոյով։
Ծագում
Ֆեդերիկ Բարոնը սկզբում խնդրել է իր եղբորը, այնուհետև իր հարևաններին իրենց լեզուներով գրել սիրո խոսքեր, այնուհետև այս եղանակով հավաքել է «Ես քեզ սիրում եմ» արտահայտությունը աշխարհի շուրջ 300 լեզվով և բարբառով։
Դրանից հետո գեղագիր Քլեր Կիտոն հավաքել է դրանք արծնապատ թիթեղների վրա ։
Խորհրդանիշ
Պատի սիմվոլիզմը նկարչի անձնական ընտրությունն է։ Պատը սովորաբար տարանջատման և մեկուսացման խորհրդանիշ է, բայց այստեղ Ֆեդերիկ Բարոնն ուզում էր, որպեսզի այն հիմք դառնա մարդկային ամենագեղեցիկ զգացմունքների համար։
Պատին արված կարմիր շիթերը խորհրդանշում են կոտրված սրտի մասերը, և դրանք կարելի է հավաքել՝ լիարժեք սիրտ ձևավորելու համար ։
Արտաքին հղումներ
Կատեգորիա:Սեր Կատեգորիա:2000 կառույցներ Կատեգորիա:Փարիզի տեսարժան վայրեր Կատեգորիա:Պատեր
Մայալա (գյուղ, Սիմեռպալու շրջան)
Մայալա (Majala), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 7 մարդ։
Արտաքին հղումներ
Կատեգորիա:Էստոնիայի Վիրումաա նահանգի Սիմեռպալու շրջանի բնակավայրեր Կատեգորիա:Էստոնիայի գյուղեր
Ժամանակակից ճարտարապետություն
Ժամանակակից ճարտարապետությունը կամ մոդեռնիստական ճարտարապետությունը ճարտարապետական շարժում կամ ճարտարապետական ոճ է, որը հիմնված է շինարարության նոր և նորարարական տեխնոլոգիաների, մասնավորապես՝ ապակու, պողպատի և երկաթբետոնի օգտագործման վրա։ Այս գաղափարը պետք է հետևի ֆունկցիային (ֆունկցիոնալիզմ), մինիմալիզմի ընտրությանն ու զարդարանքի մերժմանը ։ Այն ի հայտ եկավ 20-րդ դարի առաջին կեսին և դարձավ գերիշխող Երկրորդ համաշխարհային պատերազմից հետո մինչև 1980-ականները, երբ այն աստիճանաբար փոխարինվեց որպես ինստիտուցիոնալ և կորպորատիվ շենքերի հիմնական ոճ հետմոդեռն ճարտարապետությամբ:
Ծագում
Ժամանակակից ճարտարապետությունը առաջացել է 19-րդ դարի վերջում՝ տեխնոլոգիայի, ճարտարագիտության և շինանյութերի հեղափոխությունների, ինչպես նաև պատմական ճարտարապետական ​​ոճերից առանձնանալու և բացառապես ֆունկցիոնալ և նոր բաներ ստեղծելու ցանկությունից։
Ֆրանսիացի արդյունաբերող Ֆրանսուա Կոինեն առաջինն է օգտագործել երկաթբետոնը՝ երկաթե ձողերով ամրացված բետոնը, որպես շենքերի կառուցման տեխնիկա ։ 1853 թվականին Կոինեն կառուցեց առաջին երկաթբետոնե կառույցը՝ չորս հարկանի տուն Փարիզի արվարձաններում ։ Հետագա կարևոր քայլը Էլիշա Օտիսի կողմից անվտանգության վերելակի գյուտն էր, որն առաջին անգամ ցուցադրվեց 1854 թվականին Նյու Յորքի Crystal Palace ցուցահանդեսում, որը բարձր գրասենյակային և բազմաբնակարան շենքերը գործնական դարձրեց։ Նոր ճարտարապետության համար մեկ այլ կարևոր տեխնոլոգիա էր էլեկտրական լույսը, որը զգալիորեն նվազեցրեց 19-րդ դարում գազից առաջացած հրդեհների վտանգը։
Նոր նյութերի և մեթոդների դեբյուտը ոգեշնչեց ճարտարապետներին հեռանալ նեոկլասիկական և էկլեկտիկ մոդելներից, որոնք 19-րդ դարի վերջին գերազանցում էին եվրոպական և ամերիկյան ճարտարապետությանը, հատկապես էկլեկտիցիզմը, վիկտորիանական և Էդվարդյան ճարտարապետությունը և Beaux-Arts ճարտարապետական ​​ոճը ։ Անցյալի հետ այս խզումը հատկապես հորդորում էր ճարտարապետության տեսաբան և պատմաբան Էժեն Վիոլետ-լե-Դուկը։ 1872 թվականի իր «Entretiens sur L'Architecture» գրքում նա հորդորեց. «օգտագործել մեր ժամանակների կողմից մեզ տրված միջոցներն ու գիտելիքները, առանց միջամտող ավանդույթների, որոնք այսօր այլևս իրագործելի չեն, և այդ կերպ մենք կարող ենք բացահաըտել նոր ճարտարապետություն։ «Յուրաքանչյուր գործառույթի համար անհրաժեշտ է իր իսկ նյութը. ուրաքանչյուր նյութի համար իր ձևն ու զարդարանքը »։ Այս գիրքը ազդեց ճարտարապետների մի ամբողջ սերնդի վրա, ներառյալ Լուիս Հենրի Սալիվանը, Վիկտոր Օրտան, Էկտոր Գիմարը և Անտոնիո Գաուդին։
Վաղ մոդեռնիզմը Եվրոպայում (1900-1914)
19-րդ դարի վերջում մի քանի ճարտարապետներ սկսեցին մարտահրավեր նետել ավանդական Beaux Arts-ին և Նեոկլասիկական ոճերին, որոնք գերակշռում էին ճարտարապետության մեջ Եվրոպայում և Միացյալ Նահանգներում։ Գլազգոյի արվեստի դպրոցը (1896–99), որը նախագծվել է Չարլզ Ռենի Մակինտոշի կողմից, ուներ ճակատ, որտեղ գերակշռում էին պատուհանների մեծ ուղղահայաց բացվածքները։ Մոդեռն ոճը գործարկվել է 1890-ականներին Վիկտոր Օրտայի կողմից Բելգիայում և Էկտոր Գիմարի կողմից Ֆրանսիայում․ այն ներմուծեց զարդարման նոր ոճեր՝ հիմնված բուսական և ծաղկային ձևերի վրա։ Բարսելոնայում Անտոնիո Գաուդին ճարտարապետությունը պատկերացրեց որպես քանդակի մի ձև. Բարսելոնայի Casa Battlo-ի ճակատը (1904–1907) ուղիղ գծեր չուներ. այն պատված էր քարե և կերամիկական սալիկների գունագեղ խճանկարներով։
Ճարտարապետները նաև սկսեցին փորձարկել նոր նյութեր և տեխնիկա, ինչը նրանց ավելի մեծ ազատություն տվեց նոր ձևեր ստեղծելու համար։ 1903–1904 թվականներին Փարիզում Օգյուստ Պեռեն և Անրի Սովաժը սկսեցին օգտագործել երկաթբետոն, որը նախկինում օգտագործվում էր միայն արդյունաբերական կառույցների և բազմաբնակարան շենքեր կառուցելու համար։ Երկաթբետոնը, որը կարող էր ձուլվել ցանկացած ձևի, և որը կարող էր ստեղծել հսկայական տարածքներ առանց հենասյուների, փոխարինեց քարն ու աղյուսը՝ որպես մոդեռնիստ ճարտարապետների հիմնական նյութը։ Պեռեի և Սովաժի առաջին բետոնե բազմաբնակարան շենքերը ծածկված էին կերամիկական սալիկներով, բայց 1905 թվականին Պեռեն կառուցեց առաջին բետոնե ավտոկայանատեղին Փարիզի Պոնտիե 51 փողոցում․ այստեղ բետոնը դատարկ էր մնացել, իսկ բետոնի միջև ընկած տարածությունը լցված էր ապակե պատուհաններով։ Անրի Սովաժն ավելացրեց ևս մեկ շինարարական նորամուծություն Փարիզի Վավին փողոցի բազմաբնակարան շենքում (1912–1914 թթ.)․ Երկաթբետոնե շենքը աստիճանավոր էր, յուրաքանչյուր հարկ առանձնացված էր նախորդ հարկից՝ ստեղծելով մի շարք տեռասներ։ 1910-ից 1913 թվականներին Օգյուստ Պեռեն կառուցել է Ելիսեյան դաշտերի թատրոնը, որը երկաթբետոնե շինարարության գլուխգործոց է, Անտուան Բուրդելի ֆասադի վրա արված քանդակագործական հարթաքանդակներով։ Բետոնե կոնստրուկցիայի պատճառով ոչ մի սյուն չի փակել հանդիսատեսի տեսադաշտը դեպի բեմ։